El Parlament aprova portar al Congrés la proposta de despenalització de l'eutanàsia\nEl text, que ha rebut el suport de JxSí, PSC, CSQP i la CUP, demana modificar el Codi Penal espanyol per evitar la responsabilitat penal dels que ajudin a morir de manera "segura, pacífica i sense dolor"\n4 min. Barcelona 25/07/2017 18:15\n651x366 mort digna mort digna\nEl Parlament de Catalunya ha aprovat aquest dimarts portar al Congrés dels Diputats la despenalització de l'eutanàsia, és a dir, l'assistència per tenir una mort digna en casos concrets, quan la malaltia sigui terminal o causi molt de patiment. Amb els vots a favor de Junts pel Sí, Catalunya Sí que es Pot, el PSC i la CUP, el vot contrari del PP i del diputat no adscrit Germà Gordó i l'abstenció de Ciutadans, la cambra catalana planteja suspendre els articles del Codi Penal que castiguen amb presó aquells que practiquen l'eutanàsia.\nEn concret, la proposta té només un punt: modificar l'apartat 4 de l'article 143 del Codi Penal perquè quedin "exemptes de responsabilitat penal" aquelles persones que ajudin a morir de manera "segura, pacífica i sense dolor" altres persones que pateixin una "malaltia terminal" o bé "una patologia incurable que provoca sofriment físic o psíquic greu i que es preveu que sigui permanent". Per als impulsors de la mesura, demanar aquest canvi legislatiu no és res més que atendre una demanda de la societat.\nAmb aquesta iniciativa, el Parlament fa ús, així, de la potestat dels parlaments autonòmics de plantejar proposicions de llei al Congrés. Ara bé, a la cambra espanyola també s'ha debatut darrerament l'eutanàsia. El PSOE i IU es van comprometre a aprovar una llei en aquest sentit, just el dia que el Congrés va tombar les esmenes a la totalitat a una proposició de llei de Ciutadans per a una mort digna. Aquesta proposta, que no inclou el suïcidi assistit sinó les cures pal·liatives, tirarà endavant ara la seva tramitació al Congrés, i entrarà en una fase d'esmenes en què els partits d'esquerres aspiren a introduir la despenalització de l'eutanàsia gràcies al suport, esperen, dels partits nacionalistes i independentistes. El vot favorable avui del PSC podria donar aire, també, a aprovar la llei progressista a Espanya.\nEls impulsors de la proposta han defensat que l'únic que fan és recollir una demanda de la societat. Així ho ha assegurat la diputada socialista Assumpta Escarp, que ha afirmat que la decisió ha de ser reconeguda com "un acte mèdic" i sempre pensant en la "seguretat jurídica" del malalt. Per això, ha demanat protegir els que ajuden a morir per impedir que "no hi hagi excessos ni males interpretacions".\nDes de Catalunya Sí que es Pot (CSQP), Àngels Martínez creu que la despenalització suposaria un "pas de maduresa". "Igual que rebutgem la pena de mort, la pena de vida és una condemna igual de gran", ha dit.\nDes del flanc independentista han anat més enllà. Malgrat que donen suport a la proposta per "obrir el debat a tot l'Estat", les diputades de Junts pel Sí i la CUP Alba Vergés i Gabriela Serra han afirmat que l'objectiu final ha de ser "aconseguir una llei pròpia en la matèria". Segons Serra, Catalunya no pot defensar el dret a l'autodeterminació col·lectiva sense defensar abans el personal.\nEn una posició més neutra s'ha situat el diputat de Ciutadans Martín Eusebio Barra, que ha defensat l'abstenció del seu grup argumentant que un debat d'aquesta magnitud no es pot afrontar amb només un article i ha d'estar "allunyat de prejudicis i sectarismes ideològics". A més, ha demanat que l'eutanàsia es reguli abans de despenalitzar-la per no crear una situació d'inseguretat jurídica als implicats.\nEn canvi, el diputat del PP Fernando Sánchez ha dit que la proposta és "mandrosa" perquè només inclou un article i l'ha rebutjat perquè creu que seria "perjudicial per al bé comú social i la praxi mèdica". "La societat ha de ser un impuls per a la vida i no un passaport a la mort", ha dit. En aquest bloc s'hi ha afegit el diputat no adscrit Germà Gordó, que també ha votat en contra de la proposta. Ha admès que ho feia amb "dubtes", però amb "responsabilitat, consciència i pensant només en el bé comú".\nCatalunya vol debatre l’eutanàsia però Espanya ho ha evitat fins ara\nEl PSOE i Units Podem pacten presentar una llei per despenalitzar l'eutanàsia


set. 17 - 8:00 pm – 10:00 pm Escola Sant Josep de Calassanç\nset. 20 - 8:00 pm – 10:00 pm Escola Sant Josep de Calassanç\nset. 24 - 8:00 pm – 10:00 pm Escola Sant Josep de Calassanç\nset. 27 - 8:00 pm – 10:00 pm Escola Sant Josep de Calassanç\noct. 1 - 8:00 pm – 10:00 pm Escola Sant Josep de Calassanç\noct. 4 - 8:00 pm – 10:00 pm Escola Sant Josep de Calassanç\noct. 8 - 8:00 pm – 10:00 pm Escola Sant Josep de Calassanç\noct. 11 - 8:00 pm – 10:00 pm Escola Sant Josep de Calassanç\noct. 15 - 8:00 pm – 10:00 pm Escola Sant Josep de Calassanç\noct. 18 - 8:00 pm – 10:00 pm Escola Sant Josep de Calassanç\noct. 22 - 8:00 pm – 10:00 pm Escola Sant Josep de Calassanç\noct. 25 - 8:00 pm – 10:00 pm Escola Sant Josep de Calassanç


Borriana es pot quedar sense el festival Arenal Sound el 2017\nUn president a Das (o dos)\tUn president a Das (o dos)\nEls organitzadors es queixen del mal tracte institucional\nEl festival Arenal Sound va abaixar anit el teló amb les actuacions de Steve Aoki i The Hives. Enguany, si es mira el nombre d’assistents (més de 300.000 persones), ha estat tot un èxit. No obstant això, els organitzadors van anunciar que el 2017 l’Arenal podia deixar Borriana. El motiu, segons ells, és el mal tracte institucional.\nA la conferència de premsa sobre el resultat de l’esdeveniment, el portaveu del festival, David Sánchez, va explicar: ‘Hem demanat a l’ajuntament les mateixes condicions que qualsevol altre festival. No hi ha portes tancades si estan disposats a donar-nos el mateix tracte.’ La batllessa de Borriana, Maria Josep Safont, que seia al seu costat, va assegurar que volia que l’Arenal es quedés a la ciutat.\nL’organització té previst de reunir-se, aquests dies vinents, amb l’ajuntament i la Generalitat valenciana per negociar la permanència de l’Arenal.\nEls problemes d’enguany\nAquest estiu, el festival ha estat a punt de no fer-se. L’ajuntament hi va retirar l’autorització per ‘falta de garanties i solucions contra les molèsties veïnals’. La decisió es va prendre arran del fet que tres reports tècnics –dos de municipals i un de la Generalitat– van aconsellar de denegar-ne els permisos.\nEls reports són fruit d’una sentència del Tribunal Superior del País Valencià que va obligar l’ajuntament a indemnitzar per danys morals tots els veïns d’un edifici afectat pel soroll de l’Arenal. L’ajuntament va pagar 18.000 euros.\nFinalment, el 22 de juliol, el consell va autoritzar el festival, per tal com era un esdeveniment de caràcter ‘singular i extraordinari’. Tanmateix, l’organització es va veure obligada a prendre mesures per minimitzar-ne els efectes del soroll.


La vigilància de la salut dels treballadors per part de les empreses\nUna de les obligacions de les empreses en matèria de prevenció de riscos laborals i de compliment del deure de seguretat dels seus treballadors és la vigilància de la salut\nAquesta vigilància de la salut dels treballadors es fa en funció dels riscos inherents al treball i es fa efectiva mitjançant reconeixements mèdics per part de personal sanitari amb competències tècniques, capacitació i formació específica, dels serveis de prevenció propis o aliens.\nLa regla general que estableix l’esmentat article 22 de la LPRL és el caràcter voluntari del reconeixement mèdic, i diu literalment que aquesta vigilància només es podrà fer efectiva quan el treballador doni el seu consentiment. Aquest principi de voluntarietat prové de la Directiva 89/391/CEE del Consell, de 12 de juny de 1989, relativa a l’aplicació de mesures per promoure la millora de la seguretat i la salut dels treballadors (art. 14).\nAquesta regla general té excepcions en els següents supòsits:\nQuan el reconeixement sigui imprescindible per tal d’avaluar els efectes de les condicions de treball sobre la salut dels treballadors.\nPer tal de verificar si l’estat de salut del treballador pot constituir un perill per a ell mateix o per als seus companys o d’altres persones relacionades amb l’empresa.\nQuan així estigui establert en una disposició legal en relació a la protecció davant de riscos específics o en activitats laborals d’especial perillositat.\nEn aquests supòsits excepcionals, el reconeixement mèdic deixa de ser voluntari i esdevé una obligació del treballador. El fonament d’aquesta obligació rau en el fet que aquests supòsits afecten drets i interessos d’altres, com assenyalava la Sentència del Tribunal Constitucional 196/2004, en dir que “l’obligatorietat no es pot imposar si únicament està en joc la salut del propi treballador, sense l’afegit d’un risc o perill cert objectivable, ja que aquell és lliure per disposar de la vigilància de la salut sotmetent-se o no als reconeixements en atenció a les circumstàncies i valoracions que estimi pertinents per a decidir”. La jurisprudència constitucional parla d’un “risc efectiu a la salut per les característiques personals, anatòmiques o biològiques del subjecte o per raons objectives del lloc de treball”.\nL’empresa té la responsabilitat de determinar, amb l’assessorament qualificat dels serveis de prevenció, els casos en què és obligatori el reconeixement mèdic, havent de demanar prèviament un informe, que no és vinculant, als representants dels treballadors.\nSobre la qüestió atenent a la voluntarietat o, en el seu cas, a l’excepcional obligatorietat dels reconeixements mèdics ha emès el seu criteri no vinculant la Direcció General de Treball en diverses consultes (de 9/10/1998, 03/04/2002, 29/05/2003, 10/02/2004 i 14/07/2004, entre d’altres). Un conveni col·lectiu, per exemple, no pot establir vàlidament l’obligatorietat del reconeixement mèdic fora dels supòsits legals d’obligatorietat que impliquen un risc o un perill objectivable. Tampoc un informe emès per un Comitè d’Empresa (Consulta DGT de 9/10/1998).\nEn el context concret de l’actual situació de crisi sanitària massiva provocada per la propagació del SARS-CoV-2, tot i que existeix un risc evident de contagi del coronavirus a l’entorn laboral no es pot afirmar que aquest risc faci necessari i obligatori el reconeixement mèdic amb caràcter generalitzat de tota la plantilla per tal de verificar si l’estat de salut dels treballadors representa un risc pel seu entorn. Tampoc es pot afirmar l’obligatorietat respecte dels treballadors que hagin estat donats d’alta després d’un diagnòstic d’infecció per SARS-CoV-2.\nProbablement la solució menys conflictiva és que els serveis de prevenció empresarials facilitin que un treballador sospitós d’infecció o amb símptomes compatibles passi a la situació de baixa laboral o aïllament preventiu, seguint el “Procediment d’actuació per als Serveis de Prevenció de Riscos Laborals enfront de l’exposició al SARS-CoV-2” que ha estat elaborada amb la participació de l’Institut de Seguretat i Salut en el Treball (INSST) i associacions professionals de l’àmbit de la sanitat i la seguretat en el treball (actualitzat a 08/04/2020).\nExisteixen certament pronunciaments judicials que confirmen l’exercici de la potestat disciplinària de l’empresa, àdhuc l’acomiadament disciplinari, en casos com el de la Sentència de 17/10/2019 del Tribunal Superior de Justícia de Galícia (Rec. nº 3241/2019). Però en aquell cas sotmès a la seva consideració, com deia la pròpia Sala, “no està en discussió que per l’activitat de l’actor havia de passar un reconeixement mèdic obligatori per la qual cosa la seva voluntat de sotmetre’s o no al mateix, i les conseqüències de no fer-ho són totalment diferents que quan el reconeixement no té aquest caràcter obligatori”. Es tractava d’un carretiller que per raó de la utilització de l’equip de treball que havia d’utilitzar s’havia de sotmetre a reconeixements mèdics periòdics amb proves analítiques de sang i orina, i que tenia caducat el darrer, havent-se absentat sense causa justificada, dues vegades seguides, a les cites gestionades per la seva empresa amb el servei extern de vigilància de la salut.


La platja de Fenals de Lloret de Mar estrena un festival clàssic - Diari de Girona\nLa platja de Fenals de Lloret de Mar estrena un festival clàssic\nLa primera edició se celebrarà entre el 3 i el 24 d'agost, amb una programació que inclourà les actuacions de Toni Solà Quartet, Quartet Gloria, Aire Quartet i el quintet de Josep Soto\nefe 03.08.2017 | 07:25\nEl barceloní Toni Solà i Josep Soto obriran i tancaran, respectivament, la nova cita musical. ddg\nEl barceloní Toni Solà i Josep Soto obriran i tancaran, respectivament, la nova cita musical.\nLa localitat gironina de Lloret de Mar organitza del 3 al 24 d'agost a la platja de Fenals un festival de clàssica denominat Fenals de Música, amb la voluntat de consolidar-se com a cita de referència de l'estiu a la Costa Brava, segons el regidor de Cultura, Albert Robert. El director artístic d'aquest nou esdeveniment, Josep Soto, ha destacat la qualitat del programa, que comença amb una actuació de Toni Solà Quartet.\nEl barceloní Solà és un dels principals tenors catalans, que ha col·laborat amb artistes com Ramon Fossati i Ignasi Terraza, amb els quals va signar el disc The Black Key.\nEl segon concert tindrà lloc el 10 d'agost i anirà a càrrec de Quartet Gloria, que oferirà un repertori de música clàssica. Aquesta formació està integrada per Natalia Ursataia i Olga Casado al violí, Vitalii Kàrpov a la viola i Zhana Ivanova al piano en una composició de músics russos i catalans que interpreten peces de Bach, Vivaldi, Handel, Brahms, Albéniz, Xostakóvitx o Piazzolla.\nEl 17 d'agost s'ha programat l'actuació d'Aire Quartet, format per Paula Domínguez a la veu, Vicenç Solsona a la guitarra, Matías Mínguez al baix i Joan Palà en la percussió. El primer festival Fenals de Música es tancarà el 24 d'agost amb el quintet de Josep Soto, el director artístic, que interpretarà temes del seu últim disc, Groc.\nSoto, que es va formar amb Eulogio Dávalos, Miguel Ángel Cherubito o Baden Powell, és un guitarrista i compositor de caire alegre i vitalista que ha trepitjat escenaris d'Espanya i d'altres països com Mèxic, Costa Rica, Xile, l'Argentina o República Dominicana.\nTots els concerts estan programats a les 22:00 hores a la platja de Fenals i col·laboren en el festival l'Associació de Bars i Restaurants de Lloret i Lloret Turisme.


Cova d'en Mallorca - Coves de Catalunya - EspeleoWorld\nCova d'en Mallorca\nCova de 30 metres de recorregut que puntualment actua de “trop-plein” a Albanyà.\nUna boca erosionada de 1'10X0'50 metres dóna pas a un pla d'estratificació subhoritzontal ocupat per blocs recoberts de crostes concrecionades on hi podem observar micro gorgs. Aquesta galeria és interceptada per una curta diàclasi, on a la dreta, destaca una estalagmita de mig metre d'alçada. Després d'una galeria estreta, cal remuntar fins la part superior d'una diàclasi desfonada que connecta amb el nivell hídric actiu de la cavitat. El desnivell total és de 2'50 metres.\nEs tracta d'una antiga font que actuava a pressió com a conseqüència de l'aport hídric procedent d'un nivell inferior de la cavitat. Avui en dia, desguassa per diferents punts situats en la llera del riu Muga, que ha donat nom a aquesta zona. A més la cavitat actua com un col·lector hidrostàtic on la pujada de les aigües subterrànies la fa servir de “trop-plein”. Degut a que la seva ubicació és molt propera al riu, ocasionalment es converteix en engolidor per efecte de les “Mugades”.\nCal seguir la pista que des d'Albanyà, passa pel càmping Bassegoda Park i es dirigeix al Coll de Pincaró, caldrà deixar el vehicle a la Molina i seguir el camí que remunta la Muga pel costat esquerre hidrogràfic, fins passar la confluència del torrent de Ferrerós. Després d'uns vuitanta metres i a l'altre costat del riu, trobarem la cavitat en el lloc anomenat “deus d'en Mallorca”.\nCavitat descoberta per en Joan Casellas de Can Badosa, aquest acompanyà a membres del GEB els quals realitzaren l'exploració.


SOM CATALANS DAVANT LA DETENCIÓ DE CARLES PUIGDEMONT. | SOMCAT\nSOM CATALANS DAVANT LA DETENCIÓ DE CARLES PUIGDEMONT.\n26 març SOM CATALANS DAVANT LA DETENCIÓ DE CARLES PUIGDEMONT.\nPosted at 17:40h in Nacional\tby\tinfo@zenzink.com 0 Comentaris\nLa detenció d’ahir de Carles Puigdemont a Alemanya, és un nou episodi de la crònica repressió espanyola contra les institucions catalanes i la voluntat d’aquest poble. Una constant durant els últims 300 anys, clara demostració que l’objectiu real de Madrid busca la submissió i la negació del poble català.\nNo per menys condemnable, la detenció no deixa d’entrar dins del que es preveia després de l’activació de l’euroordre de detenció pel jutge Llanera. Ara són moments crucials, en què el Parlament i la classe política catalana ha de demostrar definitivament que el procés a la independència era una cosa seriosa, pensada, meditada i amb un rigorós pla per assolir els objectius, o si pel contrari, va ser una constant improvisació basada en la més pura fantasia. Aquests dies el Parlament haurà de prendre decisions clares, o -com han fet tots els detinguts fins ara- retractar-se de totes les promeses a aquest poble, i apostar per una sortida autonòmica, és a dir tornar al mateix estat de quan es va iniciar el procés.\nVolem recordar que una vegada més, els nostres amics de la Lega i del Vlaams Belang, són els que segueixen donant suport de forma rotunda a les llibertats d’aquest poble.\nUna cosa que cap institució catalana, ha tingut l’amabilitat de respondre. És més, els ha insultat com “xenòfobs” sempre que hi ha hagut ocasió. Evidentment amb aquesta visió de la política internacional, aquesta classe política no fa més que aïllar i desaprofitar els suports que Catalunya té i podria tenir.\nEstarem molt atents a l’evolució dels esdeveniments en els pròxims dies.


XIIIè Exercici d’Intercomparació per a estudiants de Química Analítica — Català\nSou a: Inici / Notícies / XIIIè Exercici d’Intercomparació per a estudiants de Química Analítica\nEls laboratoris d’anàlisi periòdicament comproven, mitjançant aquests tipus d’exercicis, la qualitat dels resultats que subministren en relació a mostres certificades de composició coneguda i als resultats presentats per la resta de laboratoris participants en l’estudi. Aquesta és una eina molt útil per validar les polítiques de qualitat internes i els protocols experimentals emprats als laboratoris d’anàlisi química i serveixen per detectar les fonts d’error en l’obtenció dels resultats i millorar la gestió de la informació analítica.\nEl proper XIIIè Exercici d’Intercomparació tindrà lloc durant el present curs acadèmic sota l’organització del Departament de Química Analítica de la Universitat de Barcelona (UB).\nIntroduir aquesta eina d’avaluació i millora de la qualitat en els centres docents que imparteixen Química Analítica\nOferir als professors un projecte innovador i atractiu per poder contribuir a l’adquisició de competències i habilitats a l’alumnat.\nOferir als estudiants la possibilitat de comparar els seus resultats amb els obtinguts en altres centres\nFamiliaritzar als estudiants amb els Mètodes Oficials d’Anàlisi\nTreball a desenvolupar\nEs determinaran paràmetres de qualitat en mostres de sòls agrícoles aplicant mètodes normalitzats oficials i validant estratègies analítiques des dels nostres propis laboratoris. Aquests materials de referència seran preparats pel Laboratori de Preparació de Materials per al Control de Qualitat del Departament de Química Analítica de la UB. Els valors de referència de l’exercici seran establerts pels centres que pertanyen al comitè organitzador (Universidad Complutense de Madrid, Universidad del País Vasco, Universitat Jaume I i la Universitat de Barcelona).\nEn una etapa posterior, una vegada lliurats els resultats per cada grup participant, es realitza una anàlisi estadística dels resultats que permet establir la fiabilitat de cada laboratori.


Espectacular 'time-lapse' de la diada dels Castellers de Sabadell\nFotomedia3 va realitzar el time-lapse de l’actuació completa\nEl passat 27 d’octubre els Castellers de Sabadell celebraven la diada d’aniversari de la colla, aquest va ser el motiu per el qual l’equip de l’estudi Fotomedia3 va aprofitar per capturar els castells de les tres formacions protagonistes, els Castellers de Sabadell, els de Barcelona i de Vilafranca.\nAmb Jose Angel Arroyo al capdavant i amb la col·laboració de Pedro Gallardo, Miguel Rodriguez i Jordi Pallares del Club de fotografía de Badìa del Valles han realitzat aquest time-lapse, la tècnica que consisteix a capturar fotografies consecutives d’un paisatge de manera quedeixant que passi un cert temps entre fotografia i fotografia, sigui possible visualitzar-les ràpidament a mode de pel·lícula.\nLes més de 3 hores d’actuació castellera es van enregistrar amb una càmera fotogràfica des d’una de les finestres del segon pis de l’Ajuntament de Sabadell, d’aquesta manera va permetre capturar les construccions a una alçada suficient per ensenyar les construccions castelleres des de que es col·loquen els baixos fins a la descarregada del castell.\nEl resultat del treball es pot veure a la xarxa en aquest vídeo de 5 minuts de durada:\nTimelapse, XX Diada Castellera de Sabadell from Jose Angel Arroyos on Vimeo.\nEspectacular ‘time-lapse’ de la diada dels Castellers de Sabadell | El Pati digital 19/11/2013\tA les\t07:00\n[…] Font: Festa Directe […]


Terrassa celebra els Tres Tombs aquest diumenge - El Drac, l'informatiu del Petit Terrassa\nTerrassa celebra els Tres Tombs aquest diumenge\nUn dels carros d’agència dels Tres Tombs del 2017 | © Petit Terrassa\nLa Festa dels Tres Tombs és una tradició centenària a Terrassa, que torna aquest diumenge per omplir els carrers de cavalls i carruatges en homenatge a Sant Antoni Abat, patró dels animals domèstics i dels traginers. S’espera la participació d’uns 200 cavalls i genets i uns 50 carros i carruatges, però “la xifra final dependrà de la climatologia”, puntualitza Quim Riera, president de l’Associació Cultural Sant Antoni Abat, organitzadors de la passada.\nAquest any destaca la participació d’un carro d’agència de vela dels que es feien servir antigament per transportar mercaderies. A més, es podrà veure un carro de cubs de vi i un amb botes, també de vi. L’abanderada de la passada serà la Glòria Aranda i el banderí el portarà la Judith Lara. Als Tres Tombs de Terrassa participen cavalls i carros de propietaris i hípiques locals i també vinguts de poblacions com Martorell, Esparraguera, Igualada, Sabadell o Sant Joan de Vilatorrada, entre altres.\nAquesta festa és una oportunitat perquè els infants vegin com s’utilitzava la força animal per transportar persones i mercaderies antigament, quan no hi havia cotxes ni camions. Quim Riera anima a les famílies a les que els agradin els animals a acostar-se de bon matí a la zona dels dipòsits de Can Boada “per veure com es descarreguen els cavalls des dels remolcs que els transporten, com se’ls pentina, se’ls enllustren els cascos i se’ls guarneix amb els ornaments que lluïran a la passada. Veure aquesta feina que hi ha al darrera és molt maco, com també ho és veure’ls passar per la Rambla i recollir caramels”. La preparació a Can Boada començarà sobre les 9 del matí.\nA partir de les 11 del matí tots els carruatges i cavalcadures que hi intervindran començaran a fer la formació de la cercavila. A les 11.45 h s’iniciarà la passada desfilant per l’avinguda de Can Boada, seguirà per la ronda Ponent per enfilar l’avinguda Josep Tarradelles, arribarà a la Rambla d’Egara sobre les 12:30 h, on faran els tradicionals dos tombs entre el Centre Cultural i el carrer Antoninus Pius. Després del segon tomb, la comitiva desfarà el recorregut fins al Camí de Can Boada.\nPer tal d’evitar incidents, els organitzadors demanen al públic que no s’acosti als carruatges ni els cavalls durant la passada i que es respectin els senyals de trànsit. A més, es demana no creuar els carrers mentre passin els cavalls i no envaïr la calçada per recollir caramels, vigilant especialment que els infants no s’acostin a les rodes dels carros.\nDurant tota la festa dels Tres Tombs hi haurà membres de l’organització que controlaran el seu bon desenvolupament. També es comptarà, com és habitual des de fa anys, amb la presència d’un veterinari que vetllarà pel benestar dels animals que hi participen. “Cal tenir present que els animals que surten a la festa estan molt ben tractats, són cavalls que ja no s’utilitzen per treballar al camp, tenen les seves targetes sanitàries, estan ben alimentats… Als Tres Tombs surten a lluïr i, per tant, si un cavall té un problema de salut, ja no participa”, comenta Quim Riera. Des de l’organització de la festa es promouen les bones pràctiques i costums dins del món dels cavalls.\nNewer PostSortegem invitacions per veure ‘Superbleda’ al Teatre Principal\nOlder PostEl parc de Vallparadís estrena dues àrees infantils de joc inclusiu\nLes activitats infantils protagonistes del dilluns de Festa Major a Terrassa 02/07/2018\nUn nou conte d’en Pere i la Valentina dedicat a laSeu d’Ègara es publica per Festa Major 30/06/2018\nAjornat per pluja – Neix el ‘Musik al Parc’, un festival per a tota la família al parc de Vallparadís 01/06/2018\nLa celebració de Sant Jordi a Terrassa comença aquest cap de setmana 21/04/2018\nDivendres arrenca el 4t Festival Didó de Música i Titelles de Terrassa 11/04/2018


El PSIB-PSOE es suma a les manifestacions en defensa de l'educació inclusiva i de qualitat\nset. 27 El PSIB-PSOE es suma a les manifestacions en defensa de l'educació inclusiva i de qualitat\nMilitants, simpatitzants i càrrecs del PSIB-PSOE donaran suport a la lluita de la comunitat educativa "Contra la imposició, defensem l'educació".\nMembres del PSIB-PSOE es sumaran a les manifestacions unitàries convocades en defensa d'una educació inclusiva i de qualitat el proper diumenge, 29 de setembre, a les 18:00 a Mallorca, Menorca, Eivissa i Formentera.\nMilitants, simpatitzants i càrrecs del PSIB-PSOE participaran en els actes de suport a la comunitat educativa, en defensa de l'educació i en contra de les retallades i de les imposicions en matèria educativa.\nA Palma, hi assistiran Francina Armengol, secretària general del PSIB-PSOE, Sílvia Cano, secretària general dels Socialistes de Mallorca, i Aina Calvo, secretària general dels Socialistes de Palma. També es desplaçarà a Mallorca Ximo Puig, secretari general dels Socialistes de la Comunitat Valenciana, i el secretari d'Educació de la Federació Socialista de València, Miquel Soler.\nEl secretari general del PSOE de Menorca, Vicenç Tur, el de la Federació Socialista d'Eivissa, Vicent Torres, i la secretària general de l'Agrupació Insular de Formentera, Margalida Font, es sumaran als actes a les diferents illes.\nS'espera la participació massiva de militants i simpatitzants, diputats, consellers, i regidors dels diferents ajuntaments de Mallorca, Menorca, Eivissa i Formentera.


IB3 | Les Balears no són illes volcàniques com les Canàries\nIB3 Notícies > societat > Les Balears no són illes volcàniques com les Canàries\nLes Illes tal com les coneguem són una prolongació del sistema bètic i van quedar aïllades de la Península ara fa 5,3 milions quan la Mediterrània es va omplir\nPalma? Palma de Mallorca? Las Palmas? El volcà que està en erupció és a l’illa de La Palma, a les Illes Canàries. Des que diumenge passat va començar a escopir lava s’han donat multitud de confusions d’ubicació entres ambdós arxipèlags i encara ara hi ha qui creu que el volcà està a Palma. Però la realitat més flagrant que s’ha de donar abans de confondre o creure que el volcà es troba a Mallorca és que les Balears no són illes volcàniques. L’escorça i la posició respecte a les plaques tectòniques i la seva tipologia és diferent a la de les Canàries.\nLes Balears tal com les coneguem són una prolongació del sistema bètic, el conjunt de serralades que s’estenen pel sud i sud-est de la península ibèrica fins i tot més enllà dels límits geogràfics i que es prolonguen pel fons de la Mediterrània.\nPerò la nostra mar no sempre ha estat aquí com la coneixem ara. Segons el llibre “Les Balears abans dels humans”, fa 5,7 milions d’anys que, com a resultat del moviment de les plaques tectòniques europea i africana, la connexió entre la mar Mediterrània i l’oceà Atlàntic (que aleshores es feia a través del que coneguem ara com la vall del Guadalquivir) es va tancar. La mar Mediterrània, una mar amb un balanç hídric deficitari en la qual s’evaporava més aigua que la que hi arribava, es va començar a assecar. El nivell de la mar va baixar més de 1.000 metres. És l’anomenada crisi messiniana o crisi de salinitat.\nLes illes que hi havia a la Mediterrània abans de l’inici de la crisi messiniana varen sofrir connexions àmplies amb els continents circumdants. Aquestes connexions, però, es realitzaren en gran part a través de grans deserts salins. La dessecació de la Mediterrània va causar l’acumulació, en el fons, d’enormes quantitats de sals. Les illes estaven envoltades de grans deserts\nsalins, amb algunes zones negades.\nEl Messinià es va acabar ara fa uns 5,3 milions d’anys, quan es produeix l’obertura de l’estret de Gibraltar. Segons un estudi liderat per Daniel García-Castellanos, de l’Institut de Ciències de la Terra Jaume Almera del Consell Superior de Recerques Científiques (ICTJA-CSIC) a Barcelona, en menys de dos anys, unes grans cascades, de 200km de longitud i diversos quilòmetres d’amplària per on l’aigua va circular a més de 100km/h, varen anar omplint la Mediterrània fins a assolir un nivell d’equilibri amb l’Atlàntic. De llavors ençà les illes mediterrànies romanen aïllades dels continents circumdants:\nTot i no ser volcàniques, les Balears no estan exemptes de fenomens naturals. Els terratrèmols i sismes submarins podrien provocar canvis sobtats en el nostre medi natural. Són diverses les falles que hi han sota les Illes però per la situació geogràfica tenim molt a prop la falla d’Al-Idrissi, al mar d’Alborà (entre les plaques d’Euràsia i Àfrica), que provocaria un terratrèmol submarí i per conseqüent un tsunami que arribaria a les Balears.\nAfortunadament, les falles de Mallorca estan segmentades en porcions de 5 a 10 km de longitud, (la qual cosa no impedeix que en profunditat aquestes estructures siguin més contínues), per tant, considerant aquesta longitud com la longitud màxima de ruptura es dedueix que és bastant improbable que l’illa es vegi afectada per un sisme d’una magnitud menor de 5,5.


Cinema per a tota la família | Biblioteques de Sant Boi de Llobregat\n14/12/2016 · by Biblioteques de Sant Boi\t· in Cinema, Infantil, Serveis.\t·\nLa Biblioteca Jordi Rubió i Balaguer us proposa en la guia temàtica “Cinema familiar“ que acabem d’elaborar, una selecció de pel·lícules divertides, tendres, romàntiques, d’aventures, amb valors,… totes per compartir en família, i que podeu endur-vos en préstec durant 1 mes.\nAl final de la guia, també hi ha un apartat amb els llibres i revistes sobre el tema que podeu consultar a la biblioteca.\nEls títols que hem seleccionat, estan pensats per gaudir del cinema tots junts i tenen la qualificació d’aptes per a tots els públics. Riure, aprendre, emocionar-se o somiar, hi ha per a tots els gustos. A la guia, les trobareu classificades en diferents apartats:\nClàssics de l’humor\nNota: No hem inclòs pel·lícules d’animació o dibuixos animats, però a la biblioteca també en podreu trobar.\nEtiquetes: Fons, Guies, Pel·lícules, Préstec\n← Inscripció als cursos i tallers de català del 2n trimestre del curs 2016-2017\nNoves revistes per 2017 →


Separador balístic – Grupo GBI – Mantenimiento de espacios públicos y Gestión de residuos\nMecanisme per separar els residus en tres fraccions (segons forma i pes).\nAquesta maquinària permet separar els residus tenint el compte la seva forma i el seu pes en tres fraccions: fina, rodant o planar. Està format per un seguit de plataformes foradades inclinades que mantenen una vibració constant. D’aquesta manera, els residus fins (menors de 70mm) cauen pels forats; els residus pesants i rodants rodolen per les plataformes per ser recollits per la part inferior; mentre que els residus lleugers i plans reboten a les plataformes per ser recollits per la part superior de la maquinària.\nLa fracció enfonsada del separador balístic consistirà en els residus fins (menors de 70mm) i està formada sobretot per restes orgàniques, així com també algun residu inert com anelles, tapes… Aquesta fracció, que s’ajunta amb la fracció MOR enfonsada al garbell rotatiu de doble classificació, es condueix cap al tractament de bioestabilització.\nLa fracció planar està formada pels residus més lleugers com plàstic film, brics o paper/cartró i serà traslladada cap a l’aspirador de lleugers.\nEls residus rodants, els més pesants i de mida generalment cilíndrica, són majoritàriament llaunes i envasos de diversos tipus de plàstic i seran traslladats a l’electroimant.


CD Agut | Records de Terrassa\nContinuem la sèrie amb dos banderins de l’AGUT:\nEl primer correspon a la secció d’automatismes de l’empresa AGUT i fa referencia a la celebració del 25 aniversari de l’any 1965 i per això porta imprès 1940 – 1965. D’ell destacarem el lema de “25 años al servicio de la industria”, la imatge de l’edifici de l’empresa i una branca de llorer.\nL’altra correspon al Club AGUT i no porta data tot i que crec que és dels anys 60 o 70. D’aquest destaquem les anelles olímpiques i l’escut de l’entitat on podem observar la torre del palau travessada per un llampec, suposo que com a símbol d’empresa dedicada a temes elèctrics i l’orla de l’escut on trobem de nou la branca de llorer y les dents d’un mecanisme que pot simbolitzar l’industria.\nEl club va ser fundat l’1 de desembre de 1946 amb el nom de CD Talleres Agut com a secció de futbol. El 1948-49 van guanyar el campionat de Terrassa i el 1950-51 van ser subcampions provincials. El setembre de 1951 ingressà a la Federació Catalana amb el nom de CD Agut i la següent temporada es proclamà campió del seu grup de Segona Regional i subcampió de Catalunya de la categoria. Més endavant va jugar a Primera Regional B i a Primera Regional, fins que el 1956 va pujar a la Tercera Divisió. Tot i que el primer any els va anar força be (van ser setens) la següent temporada van perdre la categoria. L’any 1959 el club es va donar de baixa de la Federació i va deixar de competir oficialment tornant a utilitzar el vell nom de CD Talleres Agut. El seu equipament era de camiseta blanca i pantalons negres i jugaven al denominat Camp de l’Agut (actualment la plaça Lluís Companys).\nCom a curiositat podem dir que l’any 1966 va crear el bàsquet femení i que van arribar a participar en els campionats de Barcelona.\nL’any 1980 l’equip juvenil del Agut va jugar el seu darrer partit i entre els que van jugar podem citar: Lluís Mitjavila, Francisco Cárdenas, Ricard Puig, Saletes, Sagrado, Ángel Cruz, Antonio González, Francisco Morales, Andrés, Julio, Abella, Romera, Gázquez, Alcalá, Melchor y Juan Ruiz (amb l’entrenador de l’equip en Leo Porras i el delegat Joan Abad).\nNota: En Rafel Comes ens ha fet arribar dos banderins més de l’Agut.\nEn el primer observem les sigles de C.D., Agut com ja havíem indicat en el text anterior l el darrer deu ser el que feien servir per regalar als equips contraris ja que està fet amb molt més qualitat i porta la barnilla de fusta, tot i que com a curiositat podem apreciar que en aquest model no sortien els arcs olímpics.\nEtiquetes: AGUT, banderins, Camp de l'Agut, CD Agut, CD Talleres Agut, Club AGUT, plaça Lluís Companys, rafel comes, terrassa


Els nous consellers de la Generalitat Valenciana prometen el seu càrrec, 3 en valencià i 2 en castellà – BÉTERA – toda la información del Bétera, Valencia\nEls nous consellers de la Generalitat Valenciana prometen el seu càrrec, 3 en valencià i 2 en castellà\nEls nous consellers de la…\nEls quatre nous consellers del Govern valencià i el que ha canviat de cartera han pres possessió aquest dilluns dels seus càrrecs en el Palau de la Generalitat Valenciana, per al que han utilitzat la fórmula de la promesa i a més ho han fet tres en valencià i dos en castellà.\nEl president de la Generalitat Valenciana, Ximo Puig, ha presidit en el saló de Corts del Palau de la Generalitat l’acte de presa de possessió dels nous consellers que conformen el seu govern, els noms del qual va donar a conéixer el dissabte en la qual és la primera remodelació en set anys del Consell del Botànic.\nLa vicepresidenta del Consell i consellera d’Igualtat i Polítiques Inclusives, Mónica Oltra, ha sigut l’encarregada, com a secretària del Consell, de cridar als consellers perquè prengueren possessió del seu càrrec.\nLa primera a prendre possessió del càrrec ha sigut la consellera d’Innovació, Universitats, Ciència i Societat Digital, Josefina Bueno, qui ha promés en castellà, seguida de la consellera de Política Territorial, Obres Públiques i Mobilitat, Rebeca Torró, que ha promés el càrrec en valencià.\nEls següents a prometre el càrrec han sigut el conseller de Sanitat, Miguel Mínguez, que l’ha fet en castellà; la d’Educació, Cultura i Esport, Raquel Tamarit, que ho ha fet en valencià; i finalment el nou conseller d’Hisenda, Arcadi España -qui ja era conseller, però de Política Territorial-, que ha promés en valencià.\nDesenes de convidats, entre ells autoritats, com la ministra de Ciència, Diana Morant, i els consellers sortints, han seguit el desenvolupament d’aquest acte institucional, el primer en el qual s’ha pogut veure en ple al qual serà el nou Consell per a l’any que queda de legislatura, i amb el qual Puig vol donar “un nou impuls” a la Comunitat Valenciana.


Una veritable història italiana de tradició, artesania… i innovacióModa tendencias y estilo en Barcelona - Blog Santa Eulalia | Moda tendencias y estilo en Barcelona - Blog Santa Eulalia\nPop-ups i Esdeveniments\t/ 2 Maig 2014\tUna veritable història italiana de tradició, artesania… i innovació\nSanta Eulalia inaugura de la mà de Tod’s una nova pop-up que acull la col•lecció primavera-estiu 2014 per a home de la firma italiana. Aquesta emblemàtica casa representa l’alta qualitat, el luxe i l’elegància sense ostentació a la seva àmplia col•lecció, plena de sabates realitzades a mà amb les millors pells seleccionades, entre les que destaca l’icònic Gommino.\nAquesta temporada Tod’s aposta també per les sabates de cordons, realitzades en pell treballada artesanalment amb mètodes que conserven la naturalesa del producte i adornades amb un tradicional encunyat d’estil brogue, costures a la vista a la vira del cuir i sola ultralleugera de goma amb gomminos en relleu.\nEl gommino va néixer per satisfer la necessitat d’aquells homes de gust clàssic que a les ocasions més informals prefereixen vestir uns xinos i un blazer, així com d’aquelles dones que busquen un calçat còmode i chic per al dia a dia. El resultat és un mocassí molt lleuger, pla, elaborat artesanalment amb les més suaus pells (com la pell girada, el cuir, la pell de cocodril, de serp o d’estruç) i amb 133 petites esferes de goma a la sola. El seu procés de confecció comprèn més de 100 passes, que van des del tall a mà de les peces que donaran forma a l’estructura bàsica fins la costura de totes elles.\nLa cura i la dedicació amb la que Tod’s elabora les seves sabates no és més que la projecció de la filosofia d’aquesta casa, les oficines centrals de la qual es troben en un edifici espaiós i lluminós que acull, a més dels propis empleats, nombroses obres d’art contemporani. A les seves instal•lacions també s’hi troben zones de relaxació dedicades exclusivament a millorar l’experiència dels treballadors com són una biblioteca i un gimnàs, i inclús una guarderia que atén els seus fills durant la jornada laboral.\nFundada a Casette D’Ete (Ascoli Piceno, Itàlia) a principis del segle XX com una petita fàbrica de sabates, la societat va experimentar un fort desenvolupament durant els anys 1940 gràcies a Dorino Della Valle, pare de l’actual president del grup, Diego Della Valle. El ràpid creixement dels darrers anys ha permès convertir la firma italiana en una de les més prestigioses i importants del mercat.\nDescobreix amb Tod’s l’autèntic luxe italià a la nostra pop-up store i a les seccions de calçat tant d’home com de dona.\nGoogle+ Pop-ups i Esdeveniments, Gommino, Tod's Afegir comentari


Montardo - Viquipèdia, l'enciclopèdia lliure\ncapçalera de Valarties\nRutes normals al Montardo\nPel vessant sud, des del refugi de la Restanca\nEl Montardo des d'Arties\nAls mesos d'estiu és assolit per nombrosos aficionats. Hi ha dos refugis (el de Ventosa i Calvell, a la vall de Boí, i el de la Restanca, al capdamunt del Valarties), amb tots els serveis que hi faciliten l'estada.\nA l'hivern, és també destinació de nombroses ascensions amb esquí de muntanya. Els descensos es fan gairebé sempre per la mateixa via de pujada (la Restanca), encara que n'existeixen itineraris –més difícils– per la vall de Rencules. També és molt difícil –a més de perillós– l'itinerari que remunta la cara nord per l'Ombrer deth Montardo.\nPer la seva posició, una mica desplaçada de l'eix axial, és un mirador circular, esplèndid punt de vista de tota la Vall d'Aran. Per aquesta mateixa raó, és molt coneguda la seva imatge des del Pla de Beret o des del poble d'Arties, al municipi de Naut Aran.\nDes del refugi Joan Ventosa i Calvell (2.200 m), cal anar cap als estanys de Travessany sempre en direcció nord fins a arribar a l'estany de Monges (2.410 m). Seguint la mateixa direcció, s'ataca directament el cim pel seu vessant sud fins a arribar al Cap de la Serra (2.781 m). Passarem pel coll del Montardo (2.729 m) i sense cap dificultat al cim sense problemes. Calen unes dues hores per superar els 600 metres de desnivell que hi ha des del refugi.\nA Wikimedia Commons hi ha contingut multimèdia relatiu a: Montardo\nObtingut de «https://ca.wikipedia.org/w/index.php?title=Montardo&oldid=29974610»\nLa pàgina va ser modificada per darrera vegada el 13 abr 2022 a les 01:48.


Família Torres impulsa el 1r Simposi de Viticultura Regenerativa que es farà el juny a Vilafranca - Vinassos\nRevista de vins\nFamília Torres impulsa el 1r Simposi de Viticultura Regenerativa que es farà el juny a Vilafranca\nPublicat el 22 Maig, 2021 22 Maig, 2021 per Vinassos\nFamília Torres impulsa la celebració del Primer Simposi de Viticultura Regenerativa, que tindrà lloc el dia 17 de juny, de 10 a 13 hores, al Vinseum de Vilafranca del Penedès, i serà retransmès en directe per streaming. L’objectiu del certamen és explicar en què consisteixen les pràctiques regeneratives i perquè tenen la potencialitat de mitigar els efectes del canvi climàtic. Experts i viticultors estatals i internacionals compartiran coneixements i experiències\nLa viticultura regenerativa es basa en recuperar la vida als sòls imitant la natura. Com més vius són els sòls, més capacitat tenen de segrestar el CO2 atmosfèric i més poden contribuir a frenar l’augment de les temperatures. Alhora, l’acumulació de carboni orgànic en el sòl de les vinyes ajudarà a millorar la salut d’aquests sòls, incrementarà la seva resiliència a l’erosió i la seva capacitat per fer front a la sequera ja que retindran millor l’aigua, i afavorirà la biodiversitat, creant un ecosistema equilibrat i beneficiós per a la vinya i el planeta.\nExperts i viticultors nacionals i internacionals compartiran els seus coneixements i experiència en viticultura regenerativa per crear consciència sobre la necessitat d’un canvi de paradigma en la gestió de la vinya, mitjançant la implementació de pràctiques regeneratives que ajudin a contenir la crisi climàtica.\nEntre els ponents, destaquen noms com Daren J. Doherty, agricultor australià considerat un dels experts mundials en Línía Clau (Keyline), una metodologia que combina la conservació d’aigua i la regeneració dels sòls; Pilar Andrés, investigadora del CREAF (Centre de Recerca Ecològica i Aplicacions Forestals), experta en ecologia i biodiversitat del sòl, i Francesc Font, agricultor i enginyer tècnic agrícola, director d’Agroassessor Consultors Tècnics i autor del llibre Arrelats a la terra: propostes per a una viticultura regenerativa.\nMiquel Torres Maczassek, cinquena generació de Família Torres, explicarà també el compromís amb la viticultura regenerativa que ha adoptat recentment per intensificar la seva lluita contra el canvi climàtic. “El celler familiar està portant a terme un ambiciós pla agrícola per implementar pràctiques regeneratives en més de 500 hectàrees de vinyes ecològiques a Catalunya“.\nAdaptar-se a un nou escenari climàtic\nSegons Torres: “La viticultura regenerativa té l’objectiu d’arribar a un nou equilibri basat en l’increment de la biodiversitat i de la matèria orgànica de forma natural. Permet capturar el CO2 acumulat a la troposfera i fixar-lo en el sòl, contribuint així a frenar l’escalfament global. Les vinyes amb sòls regenerats poden adaptar-se millor al canvi climàtic i ajudar a mitigar-ne els efectes”.\n“Amb la celebració d’aquest simposi -continua- volem que altres viticultors i cellerers entenguin la potencialitat d’aquest tipus de viticultura per convertir les vinyes en grans embornals de carboni i frenar l’escalfament global. Per a nosaltres, és l’única viticultura que té sentit en un context de canvi climàtic”.\nDes de fa més de deu anys, Família Torres dedica esforços i recursos per adaptar-se al nou escenari climàtic i contribuir a mitigar-ne els efectes, reduint la petjada de carboni i, més recentment, compensant les emissions amb projectes com la reforestació de la Patagònia xilena, les tecnologies CCR (Carbon Capture Reuse) i les pràctiques regeneratives, que tenen com a objectiu de segrestar el CO2 atmosfèric.\nSobre Família Torres www.torres.es\nArrelada a la tradició vitícola del Penedès des del segle XVI, la Família Torres va fundar el seu celler a Vilafranca del Penedès el 1870, fa 150 anys. Cada generació ha transmès de pares a fills la passió per la cultura del vi des del respecte per la terra i la tradició i l’aposta per la innovació. Avui, la cinquena generació es focalitza en l’elaboració de vins de vinyes singulars i finques històriques i la recuperació de varietats ancestrals per adaptar-se al canvi climàtic. La lluita contra l’emergència climàtica és, des del 2008, un dels seus eixos d’actuació mitjançant accions d’adaptació i mitigació per reduir les emissions de CO2. Present històricament al Penedès, Conca de Barberà, Priorat i Costers del Segre, Família Torres compta també amb vinyes i cellers a les principals zones vinícoles espanyoles -Rioja, Ribera del Duero, Rueda i Rías Baixas-, així com a Xile i Califòrnia. És membre de les Primum Familiae Vini, associació que integra dotze de les famílies centenàries elaboradores de vi més prestigioses del món, i fundadora de l’International Wineries for Climate Action, que impulsa la descarbonització del sector.\nAgenda @FamiliaTorres #TorresEarth #viticulturaregenerativa\nEls vins de la DO Catalunya, protagonistes en un maridatge amb la cuina de pescadors de Vilanova i la Geltrú\nFamília Torres celebra la verema amb noves propostes al seu celler del Penedès\nLa Pedrera-Casa Milà maridarà aquest estiu l’arquitectura de Gaudí amb els vins de les DO’s catalanes\nAnterior Previous post: La Fira del Vi de Falset enfila la darrera setmana i supera ja els 2100 tastos reservats\nSegüent Next post: Obre portes a Cambrils el Restaurant Instint, amb el xef alcoverenc Gaspar Caparó al front\nSETMANA DEL VI CATALÀ\nDO CATALUNYA. El meu vi, les meves normes.\nVINASSOS © 2020\nVinassos © 2020 Tots els drets reservats - Disseny i Programació: Nimia Comunicació


Ripoll fa un pas endavant i clama per la pau i contra el terrorisme - Diari de Girona\nRipoll fa un pas endavant i clama per la pau i contra el terrorisme\nMés de 2.500 persones es concentren davant del monestir en un acte marcat per la condemna unànime als atemptats i el suport a la comunitat musulmana\nacn | ripoll 26.08.2017 | 21:33\nRipoll ha fet sentir la seva veu aquest dissabte contra el terrorisme. La ciutat dels membres de la cèl·lula que va atemptar a Barcelona i Cambrils ha condemnat unànimement l'atac. En total han estat més de 2.500 persones les que s'han concentrat davant del Monestir de Ripoll per mostrar la seva repulsa al terrorisme i fer una crida a la pau i la cohesió social.\nEn un acte emotiu ha destacat la forta ovació que els assistents han dedicat a Safira Oukabir, germana d'un dels terroristes morts. Oukabir, visiblement afectada, ha agraït la feina dels Mossos d'Esquadra i ha condemnat els atacs terroristes. L'acte s'ha tancat amb la interpretació del 'Cant dels Ocells' a càrrec del violoncel·lista Ferran Bardolet.\nSota el lema 'Ripoll per la pau, un pas endavant' milers de persones s'han concentrat a la Plaça del Monestir per condemnar els atemptats terroristes perpetrats per un grup de joves de la ciutat. Abans, un ple extraordinari ha servit per aprovar un text de repulsa i en favor de la convivència. Tot com a preludi d'un acte que ha servit per recordar les víctimes i que ha estat un primer pas per a la cohesió social d'una localitat que segons el seu alcalde, Jordi Munell, està «decebuda» i que ha de recuperar la confiança.\nDurant una hora han anat desfilant per l'escenari diferents entitats i personalitats vinculades al municipi. Primer ha estat la pubilla de Ripoll, Clàudia Navio, que ha precedit dues estudiants de la Casa d'Oficis que han recordat el nom de les víctimes mortals de l'atemptat. Un dels moments àlgids de l'acte ha estat quan ha aparegut Safira Oukabir, germana del terrorista mort, Moussa Oukabir, i que ha rebut una ovació tancada.\nOukabir, que ha parlat en nom de la comunitat musulmana de Ripoll, s'ha mostrat contundent, i ha fet una condemna «ferma» del terrorisme. «Hem de treballar tots junts perquè els nostres joves catalans musulmans no abracin ideologies perverses que no tenen cap justificació», ha etzibat.\nLa representant de la comunitat musulmana ha reconegut que «cal fer autocrítica» per tal de canviar les «coses que no s'adapten als temps que corren». Oukabir posat en valor la feina dels Mossos a qui ha donat «tot el suport». Finalment, ha fet referència als veïns de Ripoll i a l'ajuntament de la ciutat a qui ha agraït l'ajuda que han rebut per tal de «superar aquests moments tan crítics».\nLa plaça ha aplaudit en diverses ocasions Oukabir i ha mostrat pancartes en suport a les víctimes i a la comunitat musulmana. Molts dels cartells feien referència a deixar de banda la islamofòbia i reclamaven mantenir la cohesió social. La concentració, que ha durat prop d'una hora, s'ha tancat amb 'El cant dels Ocells' interpretat per Ferran Bardolet, precedit pel parlament de l'alcalde de Ripoll, Jordi Munell, que ha demanat deixar de banda l'odi i treballar junts per la convivència.\nLa Generalitat present\nA l'acte hi ha assistit la consellera de Treball Dolors Bassa i el conseller d'Empresa i Coneixement, Santi Vila, a més d'altres diputades com Mireia Vehí i Anna Gabriel. Bassa ha expressat la seva confiança en què Ripoll superarà la situació i no creu que hi hagi problemes de confiança entre la població.\nPer la seva banda, Vila ha recordat que qui comet un delicte sempre «és una persona amb noms i cognoms». Per això, el conseller ha demanat que «cal desmuntar els tòpics» i ha qualificat «d'injustícia profunda» vincular l'atemptat a la comunitat musulmana.\nVila ha recordat que els serveis socials i educatius ripollesos «funcionen molt bé» i assegura que les empreses «no discriminen». En aquest sentit ha fet referència a les «condicions laborals solvents» que tenien bona part dels terroristes, i s'ha mostrat «convençut» que les empreses no perdran la confiança en els treballadors musulmans.\nRipoll sancionarà els conductors que facin servir tiquets sense dret per circular pel centre\nCaldes dedica l´aplec a Sigfrid Galbany


Finestreta única empresarial: Llei de Simplificació administrativa - Inscripció oberta\nGestió positiva de conflictes i mediació en l’àmbit local\nidEC. Balmes, 132, Barcelona\nTot i això, parlar de la gestió positiva de conflictes resulta encara complex i difícil. Promoure una acció en aquest sentit significa incidir en un canvi cultural profund. Implica aprendre a gestionar el conflicte i aprofitar l’oportunitat de canvi que comportarà.\nA les organitzacions i les institucions públiques és crucial que els professionals tinguin les eines per treballar des d’un paradigma nou per afrontar i transformar les relacions amb el ciutadà i la convivència amb els altres professionals.\nAquesta acció formativa pretén que les persones que treballen en gestió i atenció al ciutadà a les administracions locals, centrades en el territori, que es relacionen amb la ciutadania i que en definitiva s’orienten al servei públic, adquireixin eines per prevenir conflictes, d’una banda, i per gestionar-los positivament si s’han manifestat, de l’altra.\nSaber fer una anàlisi i diagnòstic de conflictes.\nAplicar la visió sistèmica al conflicte organitzacional.\nConèixer els mètodes alternatius de resolució de conflictes.\nAprendre a identificar la mediabilitat del conflicte.\nConèixer el procés de mediació: principis, fases i tècniques.\nAdquirir eines comunicatives per a la gestió positiva de conflictes i mediació.\nEl termini d’inscripció finalitza el dia 4 de juny de 2018. La inscripció és gratuïta i el nombre de places és limitat. Per a la selecció de les inscripcions, es tindrà en compte la cobertura territorial (s’hi afavorirà la participació del màxim nombre possible d'ens locals), l’adequació al perfil del destinatari de l’acció formativa i l’ordre de recepció de les sol·licituds\n11, 18 i 25 juny i 2 i 9 juliol de 2018


Obrim Vies proposa declarar el 24 d'abril com a Dia contra la incineració - La Veu - Notícies\nObrim Vies proposa declarar el 24 d'abril com a Dia contra la incineració\nL'assemblea convocada per Obrim Vies es va fer ahir la tarda davant de la Casa de la Vila.\nEl grup d'ICV-EUiA portarà la proposta al Ple municipal en forma de moció\n06/06/2013 - Laura Grau\nDeclarar el 24 d’abril Dia per la lluita contra la incineració i fer samarretes reivindicatives contra Lafarge són els principals acords de l’assemblea que va fer ahir la tarda el col·lectiu Obrim vies davant de la Casa de la Vila, en el marc de les jornades sobre medi ambient ‘Natura XXI’. La data escollida per a la declaració té a veure amb la polèmica que va aixecar l’ús de la imatge corporativa de Lafarge per part de la Plataforma Antiincineració en l’anunci d’una xerrada el passat mes d’abril. Una de les components del grup municipal d’ICV-EUiA, Laura Campos –present a l’assemblea- es va comprometre a portar la proposta al Ple municipal en forma de moció.\nLes jornades, que es fan al Casal Popular El Brot, continuen aquesta tarda amb una xerrada de l’exalcalde de Montcada, Josep M. Campos, sobre les lluites ciutadanes en defensa del medi ambient que s’han fet a Montcada (19h). Les jornades clouran divendres 7 de juny amb una xerrada sobre la Serralada de Marina, a càrrec d’Antonio Álvarez, de La Màquia (19h).


Aquí sempre amb presses (jejejeje) però il·lusionada de que en menys de dos horetes ja us veig a tots!\nEls meus amics em consideren una persona treballadora, detallista i una mica testarruda, en el sentit que si em proposo una cosa, faig el que puc per complir-la. També sóc una d’aquelles persones en perill d’extinció que es delecten amb les mates.\nSempre m'ha apassionat la ciència i m'interessa molt la biologia (en concret la biomedicina), així que vaig triar aquest projecte perquè així podria treballar en un laboratori ben equipat i sintetitzar medicaments. M'encanta escoltar música (sobretot música clàssica i pop) i toco un instrument: la viola.\nEm dic Xavier Mourelo (o Xavi, com vulgueu), i vaig a parlar-vos una mica sobre mi. Tinc 16 anys, sóc de Sabadell i estudio a l'institut Pau Vila.\nVinc a participar al projecte sobre l'ADN perquè dins de la biologia, per mi, és la part més emocionant i en la que queda encara molt per descobrir i investigar. De petit sempre m'havia agradat saber com estaven fetes les coses que m'envoltaven i per això quan aquest any em van parlar sobre genètica a l'institut no vaig tenir cap dubte a l'hora d'escollir el projecte.\nDes de sempre m'ha interessat la biologia i la naturelesa, i poder participar a Joves i ciència, juntament amb gent maravellosa que comparteix els meus interessos, és tot un regal per a mi.\nD'entre les meves aficions, cal destacar la passió per un determinat esport i els amics. L'esport del qual us parlo és el futbol; porto des dels cinc anys jugant-hi i, fins a dia d'avui, el futbol és una de les meves eines de distracció, desconnexió i, el més important, de diversió. Per cert, sóc del Barça!\nAparte de la ciencia también me gustan otras cosas como leer, pintar, y desde el año pasado hago taekwondo.\nM’agrada molt dibuixar i pintar, viatjar, llegir, la fotografia, fer excursions per la muntanya (anava al CAU de Cerdanyola), mirar sèries, quedar amb els amics... La natura és una de les meves passions.\nComencem des del principi: Em dic Núria Urgell, sóc de Barcelona i participaré al projecte d’astronomia.\nSóc del grup de biomedicina, un projecte que em motiva moltíssim! Tot i que no sé exactament que voldré estudiar, tinc clar que aquest camp em desperta molt interès. Em va saber molt greu no poder ser amb vosaltres el dia de la presentació, em trobava a Londres de viatge de final d’etapa (com podeu veure a la foto amb el meu bon amic).\nLa ciència sempre m'ha agradat i se m'ha donat bé, és per això que estic molt content i entusiasmat de poder participar en el Programa Joves i Ciència. Crec que és una oportunitat única per aprendre de la mà de professionals i ampliar els meus coneixements mentre m'ho passo bé.\nBé, fins dilluns!!


L'Associació d'Ames de Casa Xàbia presenta els cursos per 2019 / 2020\nAssociacions i Col·lectius - Cursos\n09 de setembre de 2019 - 06: 01\nUn any més, coincidint amb l'inici del curs escolar, l'Associació d'Ames de Casa Xàbia oferta una àmplia llista de cursos per a tots els gustos, tots els públics i diferents nivells.\nCalats, Brodat en tul, Boixets, Costura bàsica, Mini curs de patrons, Tall i confecció, Patchwork, Mini curs de zumba, Gimnàstica, Aeròbic, Pilates, Ioga, Sevillanes, Balls de saló i Balls llatins són la gran varietat d'activitats que poden apuntar totes aquelles persones que ho desitgin.\nCursos de l'Ames de Casa 2019-2020\nAra, els interessats a acudir aquest curs a algun dels proposats, pot realitzar la inscripció el proper dimecres 25 de setembre i dijous 26 de setembre, en horari de 16 a 19: 30 hores, a la seu de l'Associació, situada a Ronda sud 50.\nAixí mateix, les persones, que d'altra banda, vulguin reservar la seva plaça per a la jornada a l'aire lliure amb motiu de la celebració del Dia del Mestressa de Casa, previst per al dissabte 19 d'octubre, a Pinosol.\nTambé es podrà adquirir la loteria de Nadal, a partir de dimecres 25 i així, tots els dimecres, en horari de tarda, que és el dia d'atenció a veïns i socis de l'Associació.\nAfidoXàbia commemora el Dia de la Fibromiàlgia informant de les activitats que ofereix\nL'equip de govern de Benitatxell acompanya el Lions Club a la celebració del seu 25 aniversari\nPepe Vidal s'acomiada com a president de l'Associació de Jubilats de Benitatxell\n180 persones van gaudir del 'Dia del Mestressa de Casa de Xàbia' a Pinosol


La por ven i el negoci al voltant de la percepció de seguretat no para de créixer. Ja no es tracta d'assegurar les nostres cases, cotxes, viatges, la nostra salut o fins i tot la nostra vida i, com no!, la nostra mort, sinó que ara arriba el torn dels nostres fills i de la seva vida digital.\nLa vida online dels menors és moltes vegades desconeguda, incompresa o censurada pels adults, però la llibertat dels adolescents té a veure cada vegada més amb el món digital. La història ens demostra que no hi ha portes per tant camp i que finalment les restriccions i les prohibicions no fan més que encoratjar el nostre desig de forçar-les.\nMentre que, suposadament, els nostres menors utilitzen els dispositius mòbils i els seus ordinadors per obrir portes que haurien d'estar tancades, grans o petites companyies ens venen el fals elixir de la porta digital. Per uns pocs euros al mes podem controlar al vida digital dels nostres adolescents instal•lant aplicacions que ens permeten geolocalizar-los, eliminar continguts, establir horaris d'ús, comprovar l'historial de visites...\nSegons els resultats dels nostres estudis al GAME (Grup de recerca en aprenentatges, mitjans i entreteniment) el principal motiu per comprar un mòbil a un adolescent és el control per part de la família. Poder localitzar (espiar) al nostre fill o la nostra filla en tot moment és el motiu pel qual la majoria dels adolescents de 12 anys (o menys) aconsegueixen el seu primer telèfon mòbil.\nPer contra, els menors perceben el telèfon mòbil com una eina de llibertat, entreteniment i socialització que els transporta més enllà del seu aquí (habitació) i el seu ara, el que hem anomenat ús Teen (pàg. 40).\nLa polèmica està servida: l'ús Teen i el mòbil orientat al control són les dues cares de la mateixa moneda de sempre: el control versus la llibertat i la socialització adolescent.\nMés enllà de contribuir al balanç de resultats de les companyies que viuen de les nostres pors i inseguretats, convé atacar el problema d'arrel: parlant, explicant i (im)posant normes i, molt important, des de l'empatia amb el menor.\nSón les dinàmiques, creences i hàbits de cada família el que cal posar en valor, el que ha de determinar els usos, espais i temps digitals. No releguem la nostra responsabilitat a empreses que ens venen la fal·làcia de les portes i els camps. La comunicació i els nivells de confiança que tenim amb els nostres menors són la millor de les claus que els permetran obrir i entendre qualsevol nou espai, digital o no, a què s'enfrontin.\nNo som espies!\nEls e-sports truquen amb força a la porta del que és mainstream


Chez Yvette Garni Armènia - Ofertes d'hotels amb els MILLORS DESCOMPTES EN LÍNIA\nVeure tots els 14 allotjaments a Garni.\n31 Avenue de Gueghard, Garni, Garni, Armènia, 2215 - Veure al mapa\nSi el que està buscant és per un hotel ben situat a Garni, no busqui més enllà de Chez Yvette. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nChez Yvette ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha recepció 24 hores, transport hotel/aeroport, servei de cangur, instal.lacions de barbacoa, restaurant.\nA més, totes les habitacions ofereixen una gran varietat de comoditats com ara balcó/terrassa, articles de tocador, plat de dutxa, assecador de cabell per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Chez Yvette és una selecció idònia per a la vostra estada a Garni.\nTots els tipus de viatgers (41) Parelles (15) Viatgers en solitari (6) Famílies amb infants petits (8) Famílies amb infants grans (1) Grups (12)


VIVIAN OLIVER: CANDIDATA CONSELL ESCOLAR 2018/19 | El Portal de les entitats de Terrassa\nVIVIAN OLIVER: CANDIDATA CONSELL ESCOLAR 2018/19\nUs presentem a una de les candidatures al Consell Escolar, la VIVIAN OLIVER:\nHola a tots i totes, soc la Vivian Oliver, mare de la Maria Martinez Oliver de 3A; fa més de 15 anys que treballo en l’àmbit de les polítiques de joventut com informadora i dinamitzadora juvenil, una de les tasques que desenvolupo és la d’orientar i fomentar la participació dels i les joves en els centres de secundària, dono suport i assessoro en la formació dels delegats i delegades de centre així com als que presenten candidatura al consell escolar. Aquesta experiència es que la que m’ha portat a decidir presentar candidatura al CEC de la nostra escola, crec que la participació és el motor del canvi social i que fer-ho des de l’escola és una bona forma de posar-ho en pràctica, ja que els beneficiaris directes són els i les nostres filles.\nPer a mi l’escola ha de ser un espai participatiu, actiu, inclusiu on es fomenti l’esperit crític i l’educació en valors on les famílies, l’alumnat i el professorat creïn espais de diàleg i de treball col·laboratiu i on totes les opinions puguin ser representades.\nCrec que el paper de les famílies dins de l’escola ha de ser proactiu i que tenim dret a intervenir en el model educatiu que hi ha, proposant millores i també canvis, perquè no?\nEn aquest sentit hi ha diferents temes que em preocupen i que crec que a moltes altres famílies també que s’haurien de poder “discutir” com ara:\nProposta de projecte o nova comissió que afavoreixi la coeducació a l’escola, és a dir educar amb perspectiva de gènere, de forma transversal a totes les assignatures i també des del pati escolar.\nGenerar el debat entre totes les famílies sobre els horaris intensius, no només a l’estiu sinó durant tot el curs. Conèixer i avaluar exemples d’altres ciutats i comunitats autònomes.\nReplantejar la necessitat o utilitat de fer deures a casa i/o fer un canvi de visió sobre tipologia de deures que es fan actualment.\nProposar “patis oberts” durant la tarda i el cap de setmana, tal com s’està fent ja en algunes escoles de Terrassa. Les escoles de primària, igual que molts altres equipaments municipals poden esdevenir espais de lleure que beneficiïn les pròpies famílies i nenes de l’escola així com espais que s’utilitzin per altres col·lectius, associacions, etc. del barri.\nMillorar la relació família-escola, especialment a través de la relació amb els tutors i les tutores, molts creiem que fer una sola reunió de seguiment a l’any és molt poc i no facilita el feedback i el seguiment dels i les nostres filles.\nFinalment i no menys important informar i pressionar per la no aplicació del nou decret de menjadors en el que treballa el departament d’ensenyament que no garanteix l’accés i l’atenció necessària als i les alumnes amb Necessitats Específiques, així com fer força amb altres escoles de Terrassa cap a l’ajuntament i l’empresa concessionària Shers, per garantir l’alimentació de tots els nens i les nenes que es queden als menjadors i no deixar-los sense menjar tal com sabem que ha passat en algunes escoles de la ciutat.\nSuport 26 novembre 2018 Notícies de les entitats\n← El Rebost normalitza la recollida dels aliments: una botiga\nAIDA LÓPEZ: CANDIDATA CONSELL ESCOLAR 2018/19 →


L’Ajuntament compra un solar on es volia fer una cuina fantasma\nUna treballadora a la cuina fantasma de Not So Dark, quan es va iniciar el projecte / Blanca Blay (ACN)\nL'espai té 562 metres quadrats i està a tocar del Mercat de Sant Martí\nL’Ajuntament de Barcelona ha comprat un solar dedicat a l’activitat industrial on s’hi volia fer una cuina fantasma, un negoci dedicat exclusivament al repartiment a domicili de menjar. En concret, es tracta d’un espai de 562 metres quadrats ubicat al carrer Puigcerdà, 204, amb el carrer Gelida, 12, al districte de Sant Martí. De fet, està just a tocar del mercat del districte. “Aquesta operació afavorirà una millor operativa del mercat i la millora dels serveis auxiliars del mercat de Sant Martí”, ha informat l’Ajuntament al TOT Barcelona, després que betevé hagi anunciat la compravenda de l’espai.\nEl projecte de les cuines fantasma ha generat molt malestar a bona part de la ciutadania de Barcelona. De fet, a través de xarxes socials com Twitter s’han organitzat per evitar que projectes com aquest fructifiquin a la capital. Un d’ells és el compte Veïns afectats cuines fantasma, on fan d’altaveu d’aquest tipus de denúncies. Un altre usuari de la mateixa xarxa social ha explicat qui hi ha al darrere d’aquest projecte de cuina fantasma frustrada per l’Ajuntament, després de la pressió veïnal. Es tracta d’una filial de l’empresa britànica Cooklane, que està dirigida per Travis Kalanick, un dels fundadors d’Uber.\n¿Sabéis quién se encuentra detrás de la "cocina fantasma" que quieren instalar en el barrio de Sant Martí y que ha puesto en pie de guerra a los vecinos y vecinas?\nMirad esta info 👇 pic.twitter.com/eYK5zpO5QL\n— OɾιoƖ Sabata (@oriolsabata) March 12, 2021\nTancament de l’última gran cuina fantasma\nEl passat setembre es va tancar l’última gran cuina fantasma a la ciutat, ubicada a la Travessera de Gràcia. Pertanyia a l’empresa Not So Dark. Aleshores es va tancar, segons l’Ajuntament, perquè no disposaven de llicència per dur a terme aquest tipus d’activitat. D’altra banda, l’empresa va admetre la clausura de l’establiment, però va negar que fos per manca de permisos. De totes maneres, en aquell moment no va aportar cap mena de justificació davant del tancament del negoci. Aquest fenomen ha suposat més d’un mal de cap per l’executiu municipal de Barcelona en Comú i el PSC, amb el principal grup de l’oposició, ERC, demanant barrar el pas a aquest tipus de negocis a la ciutat.\nAjuntament de Barcelona Cuina fantasma Gastronomia


ᐅ Activitats en família i amics a Ribesalbes - Esportec\nACTIVITATS A RIBESALBES EN FAMÍLIA I AMB AMICS\nOferim un gran ventall d'activitats en grup a prop de Ribesalbes adaptables tant per a families com per a grups d'amics.\nExperts en activitats en grup a l’aire lliure a Ribesalbes\nComptem amb molts anys d'experiència en la realització d’activitats familiars a prop de Ribesalbes adaptades segons el nombre de persones, i tant per adults com per nens. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que enforteixen els llaços d’amistat i familiars, i val la pena realitzar activitats a Ribesalbes amb amics que fomentin i millorin la capacitat física i mental, i que alhora siguin activitats d'esbarjo i diversió.\nHi ha moltes activitats d’oci que són importants per al desenvolupament d’hàbits saludables en els nens. Totes aquestes es poden dur a terme de manera individual o en família a Ribesalbes Per aquest motiu, des d’Esportec, per a qualsevol estació de l’any plantegem una sèrie d'experiències en família a la zona de Ribesalbes on podreu trobar des d' activitats d’oci de diversió, que són aquelles que impliquen poc esforç, i activitats d’oci de satisfacció, que exigeixen major esforç i aprenentatge.\nActivitats predefinides a prop de Ribesalbes amb amics\nActivitats esportives i d'aventura a prop de Ribesalbes per a grups d'amics.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a families i grups d'amics a Ribesalbes, per tal que pugueu descobrir els indrets més idíl·lics de les nostres contrades.\nFestes d'aniversari a Ribesalbes\nSortides amb la família a Ribesalbes\nComiats de solter a Ribesalbes\nCoses a fer amb parella a Ribesalbes\nExperiències esportives a Ribesalbes\nExcursions a Ribesalbes\nCelebracions a Ribesalbes\nTurisme a Ribesalbes\nRutes en segway a Ribesalbes\nCates de vi a Ribesalbes\nVisites a cellers a Ribesalbes\nSom creadors d'experiències a prop de Ribesalbes. Molts anys d'experiència en activitats d'oci i de lleure.\nLes activitats esportives a l’aire lliure, originals i amb certa adrenalina pel mig, estan entre les preferides entre els grups d'amics per practicar activitats a Ribesalbes i gaudir d'una experiència en grup d’una forma diferent.\nL'objectiu principal d'aquestes activitats, que es poden fer de manera individual, en grup d’amics o amb la família, és que es poden dur a terme aprofitant tota una sèrie de recursos que ens ofereix la natura i així, planificar aquestes activitats en família o amb el grup d'amics pot contribuir a fer que tots en gaudeixin i es diverteixin plegats. I aquest és el motiu principal de totes les activitats familiars i grupals a prop de Ribesalbes que us proposem.\nOferim tot tipus d'activitats a prop de Ribesalbes, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Ribesalbes que oferim.\nActivitats per a totes les edats a Ribesalbes, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les famílies per practicar activitats a la zona de Ribesalbes i crear vincles familiars d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de l'amistat i a nivell familiar, tant a curt com a llarg termini. Per això, des d’Esportec Outdoor Sport proposem diferents jornades d’activitats familiars a prop de Ribesalbes amb l’objectiu de viure experiències que reforcin els vincles personals dins de la família i, així, el joc i l’oci compartit en família aportaran nombrosos beneficis tals com facilitar tasques de desenvolupament evolutiu en el nen o la nena, promocionar oportunitats d’aprenentatge, nodrir i regenerar els llaços afectius entre els membres de la família i el crear un sentiment on es forma part d’un tot, on tothom és igual d’important. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nDes d’Esportec ens preocupem per organitzar activitats en grup a prop de vosaltres d'aventura, esport, mar i neu a Ribesalbes, Catalunya (Costa Daurada, Pirineu, Penedès, Tarragona...), personalitzades i fetes a mida segons les necessitats de cada grup.\nOferim activitats de tota mena a prop de Ribesalbes, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en família a la zona de Ribesalbes per a tot tipus d'edats.


El CAP de Calella t’ajuda a perdre els quilos guanyats durant el confinament | Ràdio Calella Televisió\nEls vermuts i els pastissos que s’han fet durant el confinament han passat factura a la bàscula. Els experts afirmen que més de la meitat de la població s’ha engreixat entre 1 i 3 quilos de mitjana, sobretot per culpa d’un augment del consum de productes amb molt greix i sucres. I tampoc hi han ajudat els canvis d’hàbits i la impossibilitat de fer exercici. Ara la idea és activar-se de nou i recuperar una dieta sana i equilibrada. Les professionals d’infermeria de les Àrees Bàsiques de Salut de la Corporació de Salut del Maresme i la Selva ofereixen el servei de dietètica als pacients, i també en fan el seguiment.\nDurant el confinament s’ha experimentat el que s’anomena la “gana emocional”: menjar com a resposta a situacions d’estrés, por o angoixa. I en aquests moments, el cos acostuma a demanar aliments que contenen substàncies amb influència a nivell cerebral. Per exemple, sucres i greixos. Així ho ha explicat la infermera Sònia Espinal, de la Corporació de Salut del Maresme i la Selva, en una entrevista al programa La Ciutat.\nL’angoixa fa que consumim aliments hipercalòrics, que és el més habitual com estem nerviosos. Tot aquest estrés emocional, la por, no ha ajudat a portar bons hàbits alimentaris.\nDurant el confinament, i segons un estudi de la Societat Espanyola d’Obestitat, la meitat de la població s’ha engreixat una mitjana d’entre 1 i 3 quilos. Això ha provocat un augment de la demanda del servei de dietètica que s’ofereix a les ABS de la Corporació de Salut del Maresme i la Selva, que ara ha recuperat l’atenció presencial després d’uns mesos treballant a distància.\nCom que s’estan fent més analítiques, tenim més resultats que demostren haver tingut una mala alimentació i els metges ens deriven els pacients perquè facinuna dieta baixa en greixos o colesterol; o els mateixos pacients que ens demanen cita. Ara, i coincidint amb l’estiu, esperem més demanda perquè la gent també està més motivada.\nEl servei dona pautes d’alimentació, facilita dietes sanes i equilibrades als pacients que necessiten perdre pes –basades en productes mediterranis–, i en fa el seguiment individualitzat per mitjà de visites quinzenals o cada tres setmanes, en funció del cas.\nEs valora si el pacient té o no patologies prèvies o cròniques que puguin influir en com ha de ser la ingesta d’aliments. En general, s’aconsella menjar fruita i verdura, i hi ha plats que venen especialment de gust a l’estiu, com pot ser el gaspatxo. I la recomanació és prioritzar les peces de fruita als sucs, que contenen més sucres i no són tan saciants.\nEs recomana menjar tres peces de fruita al dia. A l’estiu s’acostuma a fer sucs, però és millor menjar la peça perquè no es perdi la fibra i les vitamines. La fibra ajuda a tenir sensació de sacietat, sense aportar només el sucre del suc.\nLa professional insisteix molt en la importància de l’exercici físic com a complement necessari per aconseguir perdre els quilos que s’han guanyat de més durant el confinament. Al CAP de Calella s’organitzen passejades adreçades a gent de totes les edats per fer esport i salut. Ara mateix estan cancel·lades a l’espera de reprendre el cicle el més aviat possible.\nSegüent Espectacles per a la mainada, cada divendres a la tarda al Passeig Manuel Puigvert\nAnterior La CUP reclama ampliar la partida d’ajuts al lloguer per a joves


A-27 - Viquipèdia, l'enciclopèdia lliure\n2.1Tarragona – El Morell\n2.2El Morell - Valls\n2.3Variant de Valls\n2.4Valls – Lilla\n2.5Lilla - AP-2\nPort de Tarragona (Port de Tarragona)\n41° 13′ 36″ N, 1° 12′ 47″ E / 41.226575°N,1.213119°E / 41.226575; 1.213119\nL'autovia A-27 és una carretera finançada pel Ministeri de Foment espanyol, que hauria de connectar Tarragona amb Lleida per tal de descongestionar la carretera N-240.\nEn una primera fase connectarà l'AP-7 a Tarragona amb l'N-240 i l'AP-2 a Montblanc i durant la segona fase, en estudi informatiu, l'autovia arribaria fins a Lleida. Des del 2015 està en servei tot el tram entre Tarragona i Valls.\nTarragona estava connectada amb Lleida, Osca, Pamplona i Bilbao per la carretera estatal N-240. Fins a Valls i Montblanc era la principal via de comunicació, continuant de manera paral·lela a l'AP-2 fins a Lleida.\nEl 1995 el Govern de la Generalitat va proposar desdoblar l'N-240 entre Tarragona i Montblanc (27,4 km) per tal de comunicar Tarragona amb l'AP-2. El 2003 s'aprova l'estudi informatiu i d'impacte ambiental de la futura A-27, desplaçant el traçat a l'est de l'N-240 fins a Valls, creant una variant per l'oest de la capital de l'Alt Camp i superant el coll de Lilla amb un túnel d'un quilòmetre i mig. Es dividia el traçat en quatre trams: Tarragona-el Morell (7,8 km), el Morell-variant de Valls (9,5 km), variant de Valls (5 km) i Valls-Montblanc (5,1 km). Entre els anys 2006 i 2008 es liciten i s'adjudiquen les obres.\nTarragona - El Morell Inaugurat el 13 d'agost de 2013 7,8\nEl Morell - Variant de Valls Inaugurat el 13 d'octubre de 2015 8,7\nVariant de Valls Inaugurat el 18 de desembre de 2015 5,7\nVariant de Valls- Lilla Previst acabar a començaments de 2023. 5,1\nLilla - AP-2 En redacció del projecte. 5,5\nEl 30 d'abril de 2008 la titular de la Secretaria d'Estat d'Infraestructures va reconèixer retards en l'inici de les obres per modificacions en el traçat, i que tots els trams de l'autovia estarien en obres durant el 2008.\nEl juliol de 2009, el Ministeri de Foment va anunciar que les obres de tota l'autovia acabarien el 26 d'octubre de 2012, i la finalització de la primera fase fins a Montblanc estava prevista inicialment per al 2012, però arran de la situació econòmica, l'obra va quedar aturada.\nTarragona – El Morell[modifica]\nAmb una longitud aproximada de 7,760 km, aquest tram discorre íntegrament pel Tarragonès i travessa els termes de Tarragona, Constantí, La Pobla de Mafumet i El Morell. La primera part del traçat discorre en paral·lel i molt a prop del riu Francolí per a allunyar-se'n després i quedar-ne separat finalment per la refineria. Aquest tram finalitza després de creuar el Torrent de Manyer i les vies del ferrocarril Reus – La Pobla de Mafumet – Perafort.\nAquest tram és el primer que es va començar (20 de febrer de 2008), tot i que no hi havia resoltes qüestions pendents sobre el traçat al seu pas per Constantí, on els pagesos i l'administració havien d'acabar de negociar la salvaguarda de la mina dels Tarragonins, entre Tarragona i Constantí, de la qual s'abastien un centenar de pagesos. A aquest obstacle se li afegia la negativa de l'Ajuntament del Morell a signar les actes d'expropiació del segon tram, el Morell-Valls, i amenaçava de denunciar a la Unió Europea el traçat de l'autovia si no s'arribava a un acord amb Foment quant a les sortides previstes per a la indústria química de Tarragona.\nEl 30 d'abril de 2008, la titular de la secretaria d'estat d'Infraestructures va admetre que aquest primer tram no avançava perquè el ministeri estava mirant d'introduir una modificació en el traçat; la decisió sobre el traçat definitiu no es prendria fins al mes de setembre de 2008.\nEl juliol de 2009, la data anunciada per a la finalització d'aquest tram era el 17 de desembre de 2010.\nFinalment, les obres es van acabar en sis anys, el doble del pla inicial, inaugurant-se el 13 d'agost del 2013, amb un cost final de setanta milions d'euros.\nEl Morell - Valls[modifica]\nAmb una llargada d'aproximadament 9,500 km, aquest tram discorre en paral·lel a l'oest de la carretera N-240: penetra a l'Alt Camp, travessa el Francolí i finalitza uns 450 m després de la seva intersecció amb la carretera C-37. El juliol de 2008, el director al Camp de Tarragona del Departament de Política Territorial, Joaquim Margalef, va anunciar que estava en estudi la connexió de la C-14 amb l'A-27, mitjançant la prolongació de 7 km del desdoblament entre Alcover i Valls, amb la finalitat de reduir les cues que es formen a la C-14.\nLes obres van començar l'any 2008 i tenien la data de finalització prevista inicialment per al 17 d'abril de 2011., Tanmateix, els ajustaments pressupostaris que va del ministeri de Foment van provocar que, a partir del 2010, les obres comencessin a acumular retards. El tram no entrà en funcionament fins al 13 d'octubre de 2015.\nVariant de Valls[modifica]\nAquest tercer tram de l'autovia, d'uns 5,7 km, travessa la carretera T-742, rodeja Valls per l'oest i enllaça amb la carretera N-240 prop de la pedania de Masmolets (Valls). L'inici de les obres d'aquest tram estava previst per al febrer de 2009, amb un termini d'execució de 24 mesos, i en aquest mes ja s'havien dut a terme els treballs per a desbrossar la zona.\nEl juliol de 2009, la data anunciada per a la finalització d'aquest tram era el 23 de febrer de 2011, però a partir del 2010 les obres van anar acumulant retards.\nDurant l'acte d'inauguració del tram El Morell - Valls, el 13 d'octubre del 2015, la ministra de Foment, Ana Pastor, anuncià que la variant de Valls estaria acabada el desembre de 2015, la qual cosa va ocòrrer el 18 de desembre de 2015.\nValls – Lilla[modifica]\nEstat de les obres en aquest tram (juliol 2009), fotografiades des del Coll de Lilla. A l'esquerra, Masmolets i, al fons, Valls\nEl quart tram de l'autovia, de 5,1 km, s'inicia prop de Masmolets i ressegueix inicialment el traçat de l'N-240; després travessa la serra de Miramar mitjançant un túnel de 1.567 m de longitud i, ja a la Conca de Barberà, torna a enllaçar amb l'N-240 a prop de la pedania de Lilla (Montblanc).\nLa longitud del túnel en els primers estudis s'havia establert en 1.800 m; la reducció a 1.567 m resultaria molt més econòmica per al Ministeri de Foment però, per contra, provocaria un fort impacte ambiental a la Conca de Barberà, ja que la boca de sortida del túnel suposaria la construcció d'uns talussos de fins a trenta-sis metres d'alçària. L'ajuntament de Montblanc va advertir que, per a arribar a qualsevol acord amb el Ministeri de Foment, caldria anul·lar la modificació del projecte, ja que l'estudi d'impacte ambiental únicament preveia la construcció del túnel de 1.800 metres i no la modificació posterior. Tot i això, el febrer de 2009 se'n van iniciar les obres, amb un termini d'execució de 44 mesos, i l'alcalde de Montblanc va afirmar que no firmaria les actes d'expropiació dels sis propietaris afectats per l'obra del túnel, com a mesura de pressió per bloquejar l'obra, si no s'arribava a cap acord.\nEl juliol de 2009, la data anunciada per a la finalització d'aquest tram, i per tant de tota l'autovia, era el 26 d'octubre de 2011 i el túnel de Lilla es començaria a foradar el gener de 2010. però arran de la situació econòmica, l'obra quedà aturada. El setembre de 2014 es va fer públic que Abertis construiria aquest tram.\nLilla - AP-2[modifica]\nEl traçat fins a Lleida es trobava en fase de redacció de l'estudi informatiu des del juny de 2007, tot i que, el maig de 2008, l'Ajuntament de Montblanc ja va presentar tres al·legacions a l'estudi d'impacte ambiental d'aquest tram.\nEl juny de 2021 es licità el contracte de redacció d’aquest tram, de l'enllaç de l’A-27 a la N-240 fins a l’AP-2, cancel·lant el tram fins a Lleida, atès que els peatges de l’AP-2 s’alliberen el septembre de 2021.\n↑ 1,0 1,1 Morales, Rafael «La ministra de Foment inaugura amb tres anys de retard el primer tram de la A-27 a Tarragona». El Periódico, 13-08-2013 [Consulta: 14 agost 2013].\n↑ 2,0 2,1 2,2 Jordi, Moisès. «Autovia A-27 Tarragona Montblanc». territori.scot.cat. [Consulta: 14 agost 2013].\n↑ «La A-27 entre Montblanc y Valls estará lista en el 2023». [Consulta: 8 agost 2021].\n↑ 4,0 4,1 ACN. «Licitat el contracte per redactar el projecte del darrer tram de l'A-27, entre Lilla i l'enllaç amb l'AP-2 a Montblanc», 18-06-2021. [Consulta: 8 agost 2021].\n↑ 5,0 5,1 «Canvis en el tram Tarragona-el Morell». Falset: Vilaweb - El Punt, 01-05-2008. [Consulta: 14 agost 2013].\n↑ 6,0 6,1 6,2 6,3 6,4 Diari de Tarragona, 29 de juliol de 2009\n↑ 7,0 7,1 Vilaweb - El Punt, 8 de juliol de 2008\n↑ 8,0 8,1 Arbolí, Carles «Foment congela obres promeses». Diari Ara [Barcelona], 08-12-2011, p.12. ISSN: 2014-010X.\n↑ Vilaweb - El Punt, 4 d'abril de 2008\n↑ Vilaweb - El Punt, 2 d'abril de 2008\n↑ Tinet, 29 de febrer del 2008\n↑ Vilaweb - El Punt, 24 de maig de 2008\n↑ Vilaweb - El Punt, 14 de maig de 2008\n↑ 14,0 14,1 «Pastor inaugura el segon tram de l'A-27 i anuncia la variant de Valls per al desembre». [Consulta: 20 octubre 2015].\n↑ Vilaweb - El Punt, 5 de febrer de 2009\n↑ Avui.cat, 10 de febrer de 2009\n↑ Diari de Tarragona, 8 de juliol de 2008\n↑ Vilaweb - El Punt, 18 de febrer de 2009\n↑ El Punt, 30 de juliol de 2009\n↑ Revenga, David «La Generalitat desencalla l'autovia entre Tarragona i Lleida». Diari Ara, 06-09-2014, p.22 [Consulta: 7 setembre 2014].\n↑ AVUI.cat, 28 de maig de 2008\nObtingut de «https://ca.wikipedia.org/w/index.php?title=A-27&oldid=30172797»\nLa pàgina va ser modificada per darrera vegada el 12 maig 2022 a les 07:16.


«Com més dolenta és la televisió, millor per a la cultura» - Regió7 :: El Diari de la Catalunya Central\nMireia Giró Costa\nabel gallardo soto 23.01.2021 | 23:15\nRealitzadora i guionista de l'« de TV3. Barcelonina de profundes arrels berguedanes, Giró fa crítica de la televisió des de la mateixa televisió, i amb molt humor, des de fa 15 anys en el conegut programa. I assegura que no és el millor mitjà per aprofundir en temes seriosos\nVa entrar en el món audiovisual amb la determinació d'escriure guions de pel·lícules i dirigir-ne. I ha enregistrat curtmetratges, un dels quals, Te quiero mal, ha estat reconegut amb múltiples premis. La trajectòria de Mireia Giró –Barcelona, 1979– destaca, sobretot, com a realitzadora i guionista de L'APM de TV3, programa que li permet riure's amb esperit crític de la televisió, la caixa tonta que fins i tot veuen els més espavilats. Té una secció setmanal en el programa de ràdio Vostè primer de RAC1, que dirigeix el seu germà, el divertit i elegant comunicador Marc Giró. A més, el paisatge de Berga forma part de la seva vida. I és que a la capital comarcal va néixer la seva mare, i sempre hi ha anat sovint a veure-hi la família i els amics.


6 Blue / Grey / White / Black 7 Blue / Grey / White / Black 8 Blue / Grey / White / Black 8.5 Blue / Grey / White / Black 9.5 Blue / Grey / White / Black 10.5 Blue / Grey / White / Black 11 Blue / Grey / White / Black 12 Blue / Grey / White / Black\nFabricat en pell dividida de color blau grisenc combinat amb teixits de textura negre i vins de pell de color pedra.\nEstàs buscant productes de la marca Munich, concretament Munich Nou Munich? A dressinn trobaràs una completa selecció de productes de Calçat home i accessoris de moda . Fes totes les compres a la teva botiga online dressinn. Oferim més de 75 modalitats de pagament perquè puguis escollir la que et vagi millor. Dóna un cop d’ull al catàleg i aconsegueix fantàstiques ofertes de moda . I si al rebre el producte no estàs satisfet, et tornem els diners.


L'última desena d'animals de la gossera de Calafell es reubicarà dissabte\nLa gossera il·legal de Calafell\nAlguns dels animals, dimecres a la gossera il·legal de Calafell del camí paral·lel a la TV-2126.\nEl segon recinte denunciat no es pot legalitzar i haurà de ser desmantellat\nActualitzada 27/07/2017 a les 20:52\nUna desena d’animals encara habiten la gossera il·legal denunciada al terme municipal de Calafell, ubicada en un camí paral·lel a la carretera TV-2126. El termini fixat per l’Ajuntament perquè les instal·lacions quedessin totalment desmantellades va finalitzar dissabte passat, 22 de juliol, però aquesta setmana encara hi queden gossos, tal com denunciava dimecres una veïna. «Han retirat alguns animals, però encara en queden, i tots ells desnodrits», apuntava.\nL’alcalde de Calafell, Ramon Ferré, dijous admetia que una desena de gossos del total de 25 encara resten a les instal·lacions, que van ser denunciades dies enrere després que es produís la indignació veïnal en fer-se públiques les imatges d’un gos mort enmig de gàbies on hi havia més gossos, tots ells amb unes condicions molt precàries.\nEl batlle, però, destaca que més de la meitat de gossos ja han estat traslladats a unes noves instal·lacions, ubicades en una antiga quadra de l’interior de la comarca del Baix Penedès, i que demà s’acabarà de fer la reubicació. «L’operació s’ha allargat una setmana més del previst, però des del consistori hem fet seguiment i hem establert amb el propietari aquest dissabte com a últim dia», assegura l’alcalde Ramon Ferré.\nDesmantellament de la segona\nPel que fa la segona gossera de Calafell, denunciada pel Servei de Protecció de la Natura de la Guàrdia Civil (Seprona), haurà de ser desmantellada, segons explicava dijous l’alcalde del municipi. En aquest cas, el recinte, situat al camí del Mas de l’Espasa, no consta inscrita al registre de nuclis zoològics de Catalunya, no disposa de llibres de registre ni de llicència ambiental per exercir l’activitat. Ramon Ferré explica que s’està a l’espera de l’informe de la Generalitat, però que les instal·lacions i els gossos que hi viuen estan en bones condicions. «El problema és que la gossera no es pot legalitzar perquè el recinte es troba en sòl rústic, i aquest tipus de qualificació no permet aquesta activitat», puntualitza Ferré.\nEl desmantellament es farà públic en un parell de setmanes, quan l’Ajuntament disposi d’un informe de les vuit gosseres que es troben al terme municipal i en el qual es revisaran les condicions de totes les instal·lacions i la possibilitat de legalitzar-les. Si detecta algun incompliment legal, el consistori obrirà un expedient per tancar les instal·lacions i desmantellar l’activitat.